Βλησιδιά Αρκαδίας

Η Βλησιδιά είναι ορεινό χωριό στην Πελοπόννησο και την Περιφερειακή Ενότητα Αρκαδίας.

 Γεωγραφικά - ιστορικά στοιχεία 
Η Βλησιδιά βρίσκεται στα όρια με την Περιφερειακή Ενότητα Λακωνίας, στις πλαγιές του Πάρνωνα σε υψόμετρο 613 μέτρα, ανατολικά της κορυφής Μαζαράκι (υψομ. 1.559 μ.) και είναι κτισμένη μέσα σε μια ρεματιά, την οποία διασχίζει ο χείμαρρος Μαυριάνοι. Απέχει 35 χλμ. (οδηγικά) ΝΔ. από το Λεωνίδιο, 113 χλμ. ΝΑ. από την Τρίπολη και 60 χλμ. Α. από τη Σπάρτη. Ανήκει, μαζί με την Αμυγδαλιά, το Πηγάδι, τη Χούνη, τα Πελετά και τη γειτονική (παλιό κεφαλοχώρι) Κουνουπιά, στα λεγόμενα "Κουνουποχώρια". Ως οικισμός αναφέρεται από το 1835 να προσαρτάται στον τότε δήμο Μαριού με την παλιά της ονομασία Νεοχώρι. Το 1915 με το ΦΕΚ 273Α - 11/08/1915 μετονομάστηκε σε Βλησιδιά. Σύμφωνα με το σχέδιο Καλλικράτης μαζί με τα Φυλάτικα αποτελούν την τοπική κοινότητα Βλησιδιάς που υπάγεται στη δημοτική ενότητα Λεωνιδίου του Δήμου Νότιας Κυνουρίας και σύμφωνα με την απογραφή του 2011 ως κοινότητα έχει πληθυσμό 38 κατοίκους ενώ ως οικισμός 33.«ΦΕΚ αποτελεσμάτων ΜΟΝΙΜΟΥ πληθυσμού », σελ. 10749 (σελ. 275 του pdf)

 Εξωτερικοί σύνδεσμοι 
 Η ποδηλατική διαδρομή "Βλησιδιά - Κοσμάς (Δασικός) Πάρνωνας  από τον ιστότοπο https://altusexplorer.com/

 Παραπομπές 

Κατηγορία:Χωριά της περιφερειακής ενότητας Αρκαδίας
Κατηγορία:Δήμος Βόρειας Κυνουρίας
Κατηγορία:Χωριά του Πάρνωνα